Talba għal deċiżjoni preliminari mressqa mill-Juzgado Contencioso-Administrativo nº 5 de Barcelona (Spanja) fis-6 ta’ Frar 2023 – Pedro Francisco vs Subdelegación del Gobierno en Barcelona
(Kawża C-62/23, Pedro Francisco)
Lingwa tal-kawża: l-Ispanjol
Qorti tar-rinviju
Juzgado Contencioso-Administrativo nº 5 de Barcelona
Partijiet fil-kawża prinċipali
Rikorrent: Pedro Francisco
Konvenut: Subdelegación del Gobierno en Barcelona
Domandi preliminari
L-Artikolu 27 tad-Direttiva 2004/38/KE tal-Parlament Ewropew u tal-Kunsill tad-29 ta’ April 2004 dwar id-drittijiet taċ-ċittadini ta’ l-Unjoni u tal-membri tal-familja tagħhom biex jiċċaqilqu u jgħixu liberament fit-territorju ta’ l-Istati Membri u li temenda r-Regolament (KEE) Nru 1612/68 u li tħassar id-Direttivi 64/221/KEE, 68/360/KEE, 72/194/KEE, 73/148/KEE, 75/34/KEE, 75/35/KEE, 90/364/KEE, 90/365/KEE u 93/96/KEE 1 għandu jiġi interpretat fis-sens li r-rekords tal-pulizija jistgħu jservu ta’ bażi jew ta’ fundament sabiex jiġi evalwat jekk il-kondotta personali tal-persuna kkonċernata tikkostitwixxix theddida reali, meta l-għan tal-proċedura kriminali huwa li jiġi stabbilit jekk din il-kondotta seħħitx jew le?
Fil-każ li l-ewwel risposta tingħata risposta fl-affermattiv, għandu jiġi kkunsidrat, fid-dawl tal-Artikolu 27 tad-Direttiva 2004/38, li l-awtorità amministrattiva għandha ssemmi espressament u b’mod dettaljat il-fatti li fuqhom huma bbażati dawn ir-rekords tal-pulizija u l-proċeduri ġudizzjarji li nbdew, kif ukoll l-eżitu tagħhom, sabiex jiġi kkonfermat li ma għandhiex quddiemha biss sempliċi preżunzjonijiet?
____________
1 ĠU Edizzjoni Speċjali bil-Malti: Kapitolu 5, Vol. 5, p. 46.